“จอมทรัพย์” ย้ำเป้ากำลังผลิตปี 65 แตะระดับ 2 พันเมกฯ หนุนรายได้โตกระโดด
SUPER มั่นใจว่าในปี 2565 จะสามารถเพิ่มกำลังผลิตไฟฟ้ารวมให้ไปแตะที่ระดับ 1,900 – 2,000 เมกะวัตต์ จ่อลงทุนเพิ่มต่อยอดผลงานโตแกร่ง
SUPER มั่นใจว่าในปี 2565 จะสามารถเพิ่มกำลังผลิตไฟฟ้ารวมให้ไปแตะที่ระดับ 1,900 – 2,000 เมกะวัตต์ จ่อลงทุนเพิ่มต่อยอดผลงานโตแกร่ง
6 ม.ค. 2565

นายจอมทรัพย์ โลจายะ ประธานเจ้าหน้าที่บริหาร บริษัท ซุปเปอร์ เอนเนอร์ยี คอร์เปอเรชั่น จำกัด (มหาชน) หรือ SUPER เปิดเผยว่า บริษัทมั่นใจว่าในปี 2565 จะสามารถเพิ่มกำลังผลิตไฟฟ้ารวมให้ไปแตะที่ระดับ 1,900 – 2,000 เมกะวัตต์ โดยปัจจุบันบริษัทยังมีโครงการที่รอลงทุน และอยู่ระหว่างเจรจาอีกมากมาย ซึ่งคาดว่าจะสนับสนุนรายได้ของบริษัทให้เติบโตอย่างก้าวกระโดด
รวมทั้งการมีแหล่งรายได้ระยะยาวผลักดันธุรกิจเติบโตอย่างแข็งแกร่งและยั่งยืน ซึ่งจะสามารถสร้างผลตอบแทนที่ดีให้กับผู้ถือหุ้น  ตลอดจนยังแสวงหาการลงทุนในธุรกิจใหม่ๆ  ที่มีศักยภาพการเติบโตต่อยอดธุรกิจในปัจจุบัน
 